Page:Beowulf (Wyatt).djvu/50

26

atol ǣglǣca,ealdre þīnum, hȳnðo on Heorote,gif þīn hige wǣre, sefa swā searo-grim,swā þū self talast; ac hē hafað onfunden,þæt hē þā fǣhðe ne þearf, atole ecg-þræce,ēower lēode swīðe onsittan,Sige-Scyldinga; nymeð nȳd-bāde,nǣnegum ārað lēode Deniga,ac hē [on] lust wīgeð, swefeð ond sendeþ,secce ne wēneþ tō Gar-Denum.Ac ic him Gēata sceal eafoð ond ellenungēara nū gūþe gebēodan.Gǣþ eft sē þe mōt tō medo mōdig,siþþan morgen-lēoht ofer ylda bearnoþres dōgores, sunne swegl-wered,sūþan scīneð.” Þā wæs on sālumsinces brytta, gamol-feax ond gūð-rōf;gēoce gelȳfde &#x2A;brego Beorht-Dena;gehȳrde on Bēowulfe folces hyrdefæst-rǣdne geþōht. Ðǣr wæs hæleþa hleahtor,hlyn swynsode, word wǣron wynsume.Ēode Wealhþēow forð, cwēn Hrōðgāres,cynna gemyndig, grētte gold-hrodenguman on healle;